by somchan
ຄຳສັ່ງ ວ່າດ້ວຍການຈັດຕັ້ງປະຕິບັດ 8 ມາດຕະການຊຸກຍູ້ເສດຖະກິດ
ເຖິງ: ບັນດາທ່ານລັດຖະມົນຕີ, ຫົວໜ້າອົງການລັດທຽບເທົ່າກະຊວງ, ເຈົ້າຄອງນະຄອນຫຼວງວຽງຈັນ ແລະ ບັນດາທ່ານເຈົ້າແຂວງ ໃນຂອບເຂດທົ່ວປະເທດ. (more…)
by somchan
ແຈ້ງການ ຄັ້ງວັນທີ 20 ສິງຫາ 2018
ເລື່ອງ: ແຈ້ງເຕືອນໃຫ້ກຽມພ້ອມຮັບມື ແລະ ແກ້ໄຂໄພນ້ຳຖ້ວມຕະຫຼອດເວລາ.
ຫ້ອງວ່າການສຳນັກງານນາຍຍົກລັດຖະມົນຕີ ຂໍຖືເປັນກຽດແຈ້ງມາຍັງທ່ານຊາບດັ່ງນີ້. (more…)
by somchan
ແຈ້ງການ ຄັ້ງວັນທີ 19 ສິງຫາ 2018
ເລື່ອງ: ກຽມພ້ອມຮັບມືກັບໄພນ້ຳຖ້ວມຕະຫຼອດເວລາ.
ຫ້ອງວ່າການນະຄອນຫຼວງວຽງຈັນ ຂໍຖືເປັນກຽດແຈ້ງມາຍັງທ່ານຊາບວ່າ: (more…)
by somchan
ສາທາລະນະລັດ ປະຊາທິປະໄຕ ປະຊາຊົນລາວ
ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນາຖາວອນ
ກະຊວງປ້ອງກັນຄວາມສະຫງົບ
ຫ້ອງວ່າການກະຊວງ ເລກທີ 2137 / ຫວກ
ນະຄອນຫຼວງວຽງຈັນ, ວັນທີ 24 ກໍລະກົດ 2018
ແຈ້ງການ
ເຖິງ: ຫ້ອງວ່າການກະຊວງ, ບັນດາກົມໃກ່ຍ, ກົມ-ກອງ, 02 ວິທະຍາຄານ, 02 ລັດວິສາະຫະກິດ, ກອງບັນຊາການ ປກສ ແຂວງທົ່ວປະເທດ ແລະ ກອງບັນຊາການ ປກສ ນະຄອນຫຼວງ.
ເລື່ອງ: ເອົາໃຈໃສ່ຕິດຕາມ, ກະກຽມຮັບມື ແລະ ໃຫ້ຄວາມຊ່ວຍເຫຼືອຈາກຜົນກະທົບໄພພິບັດທາງທຳມະຊາດ.
- ອີງຕາມທິດຊີ້ນຳຂອງລັດຖະມົນຕີກະຊວງປ້ອງກັນຄວາມສະຫງົບ ໃນຄັ້ງວັນທີ 24 ກໍລະກົດ 2018.
- ອີງຕາມສະພາບດິນຟ້າອາກາດໃນປະຈຸບັນມີຝົນຕົກໜັກໃນຫຼາຍພື້ນທີ່ບັນດາແຂວງທົ່ວປະເທດ.
ເພື່ອເປັນການກຽມພ້ອມຮັບມືກັບໄພພິບັດທາງທຳມະຊາດທີ່ອາດເກີດຂື້ນ, ຊຶ່ງປະຈຸບັນໄດ້ເກີດຂື້ນຢູ່ໃນຫຼາຍແຂວງທົ່ວປະເທດລາວ.
ຫ້ອງວ່າການກະຊວງປ້ອງກັນຄວາມສະຫງົບ ແຈ້ງມາຍັງບັນດາກົມ-ກອງອ້ອມຂ້າງກະຊວງ, ປກສ ແຂວງ, ປກສ ນະຄອນຫຼວງ ຊາບດັ່ງນີ້:
- ໃຫ້ເອົາໃຈໃສ່ຕິດຕາມສະພາບດິນຟ້າອາກາດ, ກະກຽມຮັບມືກັບໄພພິບັດຕ່າງໆ ໃນຂອບເຂດຄວາມຮັບຜິດຊອບຂອງຕົນ, ເອົາໃຈໃສ່ຄຸ້ມຄອງຮັກສາລະບົບເລົ້າ-ສາງ, ຮັກສາຄ້າຍຄຸມຂັງ-ດັດສ້າງ, ສຳນັກງານຂອງກຳລັງ, ເອກະສານ, ກະກຽມສະບຽງອາຫານ, ຢາປົວພະຍາດໄວ້ເພື່ອຮັບມືກັບໄພພິບັດທາງທຳມະຊາດ.
- ກະກຽມຄວາມພ້ອມດ້ານກຳລັງພົນ, ພາຫະນະ ແລະ ອຸປະກອນຮັບໃຊ້ຕ່າງໆ ເພື່ອກຽມພ້ອມຊ່ວຍເຫຼືອປະຊາຊົນຜູ້ທີ່ໄດ້ຮັບຜົນກະທົບຈາກໄພພິບັດທາງທຳມະຊາດ, ນ້ຳຖ້ວຍມ, ໃຫ້ມີການຈັດຕັ້ງກຳລັງແກ້ໄຂກໍລະນີສຸກເສີມ ມີການຈັດຕັ້ງຊີ້ນຳບັນຊາຢ່າງຮັດກຸມ.
- ຈັດຕັ້ງຄະນະ ແລະ ກຳລັງລົງກວດກາ, ປະສານສົມທົບກັບອຳນາດການປົກຄອງທ້ອງຖິ່ນ ເພື່ອຕິດຕາມສະພາບ ຊ່ວຍເຫຼືອຜູ້ປະສົບໄພ, ຮັກສາຄວາມສະຫງົບປອດໄພ ໂດຍສະເພາະທ້ອງຖິ່ນທີ່ເກີດອຸທົກກະໄພນ້ຳຖ້ວມ.
- ໃຫ້ບັນດາກົມ-ກອງອ້ອມຂ້າງກະຊວງ, ກອງບັນຊາການ ປກສ ແຂວງ, ປກສ ນະຄອນຫຼວງ ຈັດຕັ້ງກຳລັງປະຈຳການຕະຫຼອດ 24 ຊົ່ວໂມງ ຕິດຕາມສະພາບການ, ລາຍງານສະພາບຕ່າງໆໃຫ້ກະຊວງ ປກສ ຊາບໃນແຕ່ລະວັນ ໃນກໍລະນີຮີບດ່ວນໃຫ້ລາຍງານທ່ານລັດຖະມົນຕີ, ຮອງລັດຖະມົນຕີ, ຫົວໜ້າ ຫຼື ຮອງຫ້ອງວ່າການກະຊວງ ແລະ ປະຈຳການກະຊວງ ( ເບີໂທ 021 970 333 ) ແລ້ວຈຶ່ງເຮັດໜັງສືລາຍງານເປັນລາຍລັກອັກສອນຕາມຫຼັງ.
ດັ່ງນັ້ນ, ຈຶ່ງແຈ້ງມາເພື່ອຊາບ ແລະ ໃຫ້ຄວາມຮ່ວມມືຈັດຕັ້ງປະຕິບັດຢ່າງເຂັ້ມງວດ.
ຫົວໜ້າຫ້ອງວ່າການກະຊວງປ້ອງກັນຄວາມສະຫງົບ.
ພົຈວ ສົມວັນ ສາຍລ້ອງພາ
by somchan
ໃນວັນທີ 5 ຕຸລາ 2017 ນີ້ ກອງເລຂາ ຄະນະຮັບຜິດຊອບ ຄົ້ນຄວ້າແກ້ໄຂບັນຫາ ບໍລິສັດພີເອັສ ໄດ້ຈັດຖະແຫຼ່ງຂ່າວ ກ່ຽວກັບ ຄວາມຄືບໜ້າ ໃນການແກ້ໄຂ ບັນຫາ ບໍລິສັດພີເອັສ ສົ່ງເສີມກະສິກຳ ແລະ ອຸດສາຫະກຳ ຄົບວົງຈອນ ຂາເຂົ້າ-ຂາອອກ ຂອງຄະນະສະເພາະກິດ ແກ້ໄຂບັນຫາ ບໍລິສັດ ພີເອັສ ຢູ່ທີ່ຫ້ອງປະຊຸມ ກົມໃຫ່ຍຕຳຫຼວດ ກະຊວງ ປກສ.
ປອ ອາຄົມ ປຣະເສີດ ຫົວໜ້າກົມຄຸ້ມຄອງ ສະຖາບັນການເງີນ ທະນາຄານແຫ່ງ ສປປ ລາວ ໄດ້ຕາງໜ້າກອງເລຂາ ຄະນະສະເພາະກິດ ຖະແຫຼ່ງ ຕໍ່ສື່ມວນຊົນວ່າ: ພາຍຫຼັງເຫດການ ທີ່ມີຜູ້ໄດ້ຮັບຄ ວາມເສຍຫາຍ ຈາກການເຄື່ອນໄຫວ ຂອງບໍລິສັດ ພີເອັສ ເຕົ້າໂຮມຢູ່ຕໍ່ໜ້າ ບໍລິສັດ ລະຫວ່າງ ວັນທີ 11-12 ກັນຍາ ຜ່ານມາ ເພື່ອທວງສັນຍາໃຫ້ບໍລິສັດພີເອັສ ສົ່ງເງີນຄືນ, ທາງຄະນະສະເພາະກິດຂອງລັດຖະບານ ກໍ່ໄດ້ຄົ້ນຄວ້າປຶກສາຫາລືເຖິງຂັ້ນຕອນ ແລະ ບາດກ້າວກ່ຽວກັບວິທີການແກ້ໄຂບັນຫາບໍລິສັດພີເອັສ ຕາມຂະບວນການຂອງກົດໝາຍແຫ່ງ ສປປ ລາວ ເພື່ອຮັກສາຄວາມສະຫງົບ, ຄວາມເປັນລະບຽບຮຽບຮ້ອຍຂອງສັງຄົມ ແລະ ຫຼຸດຜ່ອນຜົນເສຍຫາຍຈາກການເຄື່ອນໄຫວທຸລະກິດຂອງບໍລິສັດພີເອັສ ເປັນຕົ້ນແມ່ນການປະເມີນສະພາບຄວາມເປັນຈິງຂອງບໍລິສັດພີເອັສ ຄົ້ນຄວ້າຫາວິທີການ ແລະ ມາດຕະການເກັບກູ້ຊັບສິນ ເພື່ຶອຊົດເຊີຍເງີນຄືນໃຫ້ຜູ້ເສຍຫາຍຕາມຄວາມສາມາດຕົວຈິງ ແຕ່ບໍ່ແມ່ນການຮັບພາລະໃຊ້ໜີ້ແທນບໍລິສັດພີເອັສ ເຊິ່ງປະຈຸບັນໄດ້ມີຜູ້ຮ້ອງຟ້ອງ 5,020 ຄົນ ມູນຄ່າເສຍຫາຍ 196 ຕື້ກີບ.
ຄວາມຄືບໜ້າໃນການແກ້ໄຂບັນຫາ ບໍລິສັດພີເອັສ ຂອງຄະນະສະເພາະກິດ ເຊິ່ງໃນໄລຍະຜ່ານມາ ຄະນະສະເພາະກິດກໍ່ໄດ້ມີການແບ່ງຄວາມຮັບຜິດຊອບພາຍໃນ ໂດຍໄດ້ແຕ່ງຕັ້ງອານຸກຳມະການດ້ານການສືບສວນ-ສອບສວນ ດຳເນີນຄະດີອາຍາ ແລະ ຮັກສາຄວາມສະຫງົບ ອານຸກຳມະການຕິດຕາມການເຄື່ອນໄຫວຂອງບໍລິສັດ,ການປະເມີນຊັບສິນ, ກວດກາບັນຊີ ແລະ ກອງເລຂາເພື່ອເຮັດວຽກງານເປັນເສນາທິການໃນການປະສານວຽກງານ, ຜ່ານການສືບສວນ-ສອບສວນ ຂອງເຈົ້າໜ້າທີ່ ກ່ຽວຂ້ອງ ການເກັບກຳຂໍ້ມູນຫຼັກຖານ ແລະ ຄຳໃຫ້ການຂອງຜູ້ຖືກເສຍຫາຍຈຳນວນໜຶ່ງເຫັນວ່າ: ບໍລິສັດພີເອັສ ແມ່ນໃຊ້ເລ່ຫຼຽມຕົວະຍົວະຫຼອກລວງໂດຍໂຄສະນາຕ່າງໆ ວ່າຈະໃຫ້ຜົນຕອບແທນສູງ ເພື່ອຈະໃຫ້ບຸກຄົນອື່ນຫຼົງເຊື່ອແລ້ວເອົາເງີນມາໃຫ້ບໍລິສັດພີເອັສ, ປະຈຸບັນເຈົ້າໜ້າທີ່ຕຳຫຼວດໄດ້ເປີດການສືບສວນ-ສອບສວນ ຕໍ່ກັບບຸກຄົນທີ່ມີສ່ວນກ່ຽວຂ້ອງໃນສະຖານສໍ້ໂກງຊັບພົນລະເມືອງ ແລະ ອົງການໄອຍະການ ໄດ້ອອກຄຳສັ່ງກັກຂັງປະທານບໍລິສັດພີເອັສ ນາງ ສຸນາລີ ເທບສີເມືອງ, ທ້າວ ປໍ່ເຢີ ແລະ ຜູ້ຖືກຫາຈຳນວນໜຶ່ງ ເພື່ອສຶບສວນຂະຫຍາຍຜົນຫາຜູ້ຮ່ວມກະທຳຜິດມາລົງໂທດຕາມກົດໝາຍ ນອກນັ້ນຄະນະສະເພາະກິດ ຍັງໄດ້ທຳການກວດຄົ້ນເຄຫະສະຖານ ພ້ອມທັງອາຍັດຊັບສິນຈຳນວນໜຶ່ງ ທີ່ມີການພົວພັນກັບຄະດີ ພ້ອມນີ້ກົມໃຫ່ຍຕຳຫຼວດກະຊວງ ປກສ ໄດ້ອອກແຈ້ງການທວງໃຫ້ ປະຊາຊົນຜູ້ເສຍຫາຍໄປຢື່ນຄຳຮ້ອງຟ້ອງ ເພື່ອທວງເງີນຄືນ ຢູ່ກົມຕຳຫຼວດເສດຖະກິດ, ປກສ ແຂວງ, ປກສເມືອງ ແລະ ຢູ່ບໍລິສັດພີເອັສ.
ປະຈຸບັນໄດ້ຮັບຄຳຮ້ອງຟ້ອງ ແລະ ເອົາຄຳໃຫ້ການໄດ້ຈຳນວນ 5,020 ຄົນ ມູນຄ່າເສຍຫາຍ 196 ຕື້ກີບ ທາງອະນຸກຳມະການໄດ້ລົງເຮັດວຽກຕົວຈິງ ໂດຍການເຂົ້າຮ່ວມຈາກຫຼາຍພາກສ່ວນ ເພື່ອລົງເກັບກຳຂໍ້ມູນ ແລະ ບັນດາຊັບສິນຕ່າງໆຂອງບໍລິສັດ ແລະ ບຸກຄົນທີ່ກ່ຽວຂ້ອງ ກວດກາຂໍ້ມູນ ການເຄື່ອນໄຫວທຸລະກິດການເງີນຜ່ານມາ ກວດກາລະບົບໄອທີ ຂອງບໍລິສັດ ກວດກາບັນດາວັດຖຸອຸປະກອນຄື່ອງໃຊ້ໃນເຮືອແພ, ສວນຜັກ, ສັດລ້ຽງປະເພດຕ່າງໆ ໂດຍມີການຂື້ນບັນຊີລາຍອຽດຄັກແນ່ ສຳລັບກິດຈະການຂອງບໍລິສັດໄລຍະດຳເນີນຄະດີແມ່ນໃຫ້ຢຸດເຊົາການເຄື່ອນໄຫວທຸລະກິດທັງໝົດ ເນື່ອງຈາກວ່າອີງໃສ່ລະບຽບກົດໝາຍທີ່ກ່ຽວຂ້ອງ, ເມື່ອຄະນະບໍລີຫານງານຖືກດຳເນີນຄະດີ ໂດຍສະເພາະຄະດີອາຍາ ການເຄື່ອນໄຫວທຸລະກິດຕ້ອງໂຈະກ່ອນ ຈົນກວ່າການແກ້ໄຂບັນຫາຕາມຂະບວນການຂອງກົດໝາຍສຳເລັດ.
by somchan
ແຈ້ງການ
ເຖິງ: ພໍ່ແມ່ປະຊາຊົນ, ຊາວຄ້າຂາຍ, ພະນັກງານ, ທະຫານ, ຕຳຫຼວດ ພາກສ່ວນຕ່າງໆ ທີ່ເອົາໃຫ້ບໍລິສັດພີເອັສ ສົ່ງເສີມກະສິກຳ ແລະ ອຸດສາຫະກຳ ຄົບວົງຈອນຂາເຂົ້າ-ຂາອອກຈຳກັດ ໃນຂອບເຂດທົ່ວປະເທດ.
ເລື່ອງ: ໃຫ້ເຂົ້າໄປແຈ້ງຄວາມ ຫຼື ລາຍງານຜົນເສຍຫາຍຂອງຕົນນຳ ເຈົ້າໜ້າທີ່ຕຳຫຼວດ. (more…)
by somchan
ວັນທີ 17 ສິງຫາ ນີ້ ທ່ານ ແພງສະຫວັນ ແກ້ວປະເສີດ ຫົວໜ້າຫ້ອງການ ຄະນະກຳມາທິການຊາຍແດນແຫ່ງຊາດ, ກະຊວງການຕ່າງປະເທດ ໄດ້ຖະແຫຼ່ງຂ່າວຕໍ່ສື້ມວນຊົນ ກ່ຽວກັບສະພາບຊາຍແດນລາວ-ກຳປູເຈຍ ຢູ່ລະຫວ່າງ ແຂວງອັດຕະປື ຂອງລາວ ແລະ ແຂວງຊຽງແຕງ ຂອງກຳປູເຈຍ ບໍລິເວນຊາຍແດນທີ່ຄົງຄ້າງແກ້ງຕໍມໍຄອຍ-ຫ້ວຍຕະເງົາ ເຊິ່ງທ່ານກ່າວວ່າ: ລາວ ແລະ ກຳປູເຈຍ ມີຊາຍແດນຮ່ວມກັນທັງໝົດ 535 ກິໂລແມັດ ຝ່າຍລາວມີແຂວງຈຳປາສັກ ແລະ ອັດຕະປື, ຝ່າຍກຳປູເຈຍມີແຂວງ ເພຣຍວິເຮຍ, ແຂວງຊຽງແຕງ ແລະ ລັດຕະນະສິຣິ. ໃນປີ 1997 ລັດຖະບານທັງສອງປະເທດ ໄດ້ຕົກລົງໃຫ້ມີການສຳຫຼວດ ແລະ ປັກຫຼັກໝາຍແດນຮ່ວມກັນ ໂດຍໄດ້ຕົກລົງຮັບຮອງ ເອົາ 4 ຫຼັກການ ເພື່ອເປັນພື້ນຖານໃຫ້ແກ່ການສຳຫຼວດ ແລະ ປັກຫຼັກໝາຍແດນຮ່ວມກັນ ເປັນຕົ້ນແມ່ນບົນພື້ນຖານການຮັບຮູ້ເຂດແດນຕິດຕໍ່ກັນ, ເຂດແດນທີ່ມີມາແຕ່ ເມື່ອຄາວຫົວເມືອງຂື້ນປະໄວ້ ໂດຍອີງຕາມແຜນທີ່ 1 /100,000 ແລະ ແຜ່ນທີ່ອື່ນໆທີ່ກ່ຽວຂ້ອງ ທີ່ໄດ້ພິມອອກແຕ່ປີ 1933-1953 ໂດຍພະແນກແຜນທີ່ຂອງອິນດູຈີນ, ບົນພື້ນຖານຫຼັກການຕ່າງໆທີ່ສາກົນຮັບຮູ້ກ່ຽວກັບການຂີດເສັ້ນຊາຍແດນບົນພື້ນຖານຄຳນຶງເຖິງ ທີ່ເຂດທີ່ມີປະຊາຊົນຄຸ້ມຄອງຕົວຈິງ ທີ່ສືບທອດກັນມາຫຼາຍເຊັ່ນຄົນ ແລະ ບົນພື້ນຖານຂອງຄວາມສະເໜີພາບ, ທ່ຽງທຳ,ສົມເຫດສົມຜົນ, ຜ່ອນສັ້ນຜ່ອນຍາວໃຫ້ກັນ,ເຄົາລົບສິດ ແລະ ຜົນປະໂຫຍດຂອງກັນ ແລະ ກັນ ມີເປັນເອກະພາບຢ່າງສົມບູນ ເພື່ອເຮັດໃຫ້ຊາຍແດນຂອງສອງປະເທດ ມີຄວາມຈະແຈ້ງ ແລະ ຊັດເຈນຕະຫຼອດການ ເພື່ອເປັນມູນມໍລະດົກຕົກທອດໃຫ້ແກ່ອານຸຊົນລຸ່ນຫຼັງ ໃຫ້ສືບທອດກັນຕໍ່ໄປ ໃນປີ 2000 ເປັນຕົ້ນມາ ສອງຝ່າຍໄດ້ຮ່ວມກັນສຳຫຼວດທິດເນັ໋ງເສັ້ນຊາຍແດນສຳເລັດແລ້ວປະມານ 87 ສ່ວນຮ້ອຍ ຂອງລວງຍາວເສັ້ນຊາຍແດນທັງໝົດ ແລະ ໄດ້ກໍ່ສ້າງຫຼັກໝາຍຊາຍແດນ ຈຳນວນ 121 ຫຼັກໝາຍ ແລະ ຄຽງຄູ່ກັບຜົນສຳເລັດດັ່ງກ່າວ ຍັງມີຈຸດຄົງຄ້າງຈຳນວນໜື່ງ ທີ່ຕ້ອງໄດ້ສືບຕໍ່ປຶກສາຫາລື ເພື່ອແກ້ໄຂຮ່ວມກັນ ລວມທັງບໍລິເວນແກ້ງຕໍມໍຄອຍ-ຫ້ວຍຕະເງົາ ທີ່ມີສະພາບໃນປະຈຸບັນ, ບໍລິເວນດັ່ງກ່າວນີ້ທັງສອງຝ່າຍກໍ່ມີທັດສະນະທີ່ແຕກຕ່າງກັນກ່ຽວກັບບົນພື້ນຖານທີ່ເປັນບ່ອນອີງໃນການຂີດເສັ້ນຊາຍແດນບໍລິເວນນີ້ ການນຳຂັ້ນສູງຂອງສອງປະເທດຈຶ່ງໄດ້ເປັນເອກະພາບກັນວ່າ ເປັນຈຸດຄົງຄ້າງມິດຕະພາບ ແລະ ຫ້າມບໍ່ໃຫ້ມີການດຳເນີນກິດຈະການໃດໆ ໂດຍຝ່າຍໃດຝ່າຍໜຶ່ງ ແລະ ໃຫ້ຮັກສາບໍລິເວນນີ້ ໃຫ້ຢູ່ໃນສະພາບເດີມຈົນກວ່າທອງສອງຝ່າຍຈະຕົກລົງກຳນົດເສັ້ນຊາຍແດນ ແລະ ຫຼັກໝາຍຊາຍແດນສຳເລັດ ພ້ອມນີ້ທັງສອງຝ່າຍ ກໍ່ໄດ້ກຳນົດມາດຕະການ ແລະ ວິທີການແກ້ໄຂບັນຫາທີ່ເກີດຂື້ນໃນບໍລິເວນດັ່ງກ່າວ ຢ່າງຖືກຕ້ອງ ແລະ ເປັນທຳລະຫວ່າງສອງປະເທດ.
by somchan
ຂອງ ທ່ານ ພົຈວ ສີສະຫວາດ ແກ້ວມາລາວົງ ຫົວໜ້າຫ້ອງວ່າການ ກະຊວງປ້ອງກັນຄວາມສະຫງົບ ຫົວໜ້າເຈົ້າໜ້າທີ່ອາວຸໂສລາວກ່ຽວກັບຄວາມພ້ອມ ໃນການກະກຽມກອງປະຊຸມ ເຈົ້າໜ້າທີ່ອາວຸໂສອາຊຽນ ວ່າດ້ວຍອາຊະຍາກຳຂ້າມຊາດ ຄັ້ງທີ່ 17 ໃນລະຫວ່າງ ວັນທີ 22-27 ພຶດສະພາ 2017 ທີ່ນະຄອນຫຼວງວຽງຈັນ ສປປ ລາວ
ກອງປະຊຸມເຈົ້າໜ້າທີ່ ອາວຸໂສອາຊຽນ ວ່າດ້ວຍອາຊະຍາກຳຂ້າມຊາດ (SOMTC ) ເປັນກອງປະຊຸມທີ່ສຳຄັນອັນໜື່ງ, ໃນຂອບຂອງເສົາຄ້ຳປະຊາຄົມ-ການເມືອງ ຄວາມໜັ້ນຄົງອາຊຽນ, ເປັນເວທີປຶກສາຫາລືຄົ້ນຄວ້າ ພິຈາລະນາ ແລະ ເປັນເສນາທິການໃນການຄົ້ນຄວ້າ ເອກະສານນິຕິກຳ,ຂໍ້ກຳນົດ ແລະບົດຖະແຫຼງການຮ່ວມຕ່າງໆ ໃຫ້ແກ່ບັນດາກອງປະຊຸມລະດັບລັດຖະມົນຕີ;
ກອງປະຊຸມ ເຈົ້າໜ້າທີ່ອາວຸໂສ ຍັງເປັນກອງປະຊຸມ ເພື່ອພິຈາລະນາຮັບຮອງ ເນື້ອໃນພື້ນຖານ ບັນຫາສຳຄັນຕ່າງໆ ທີ່ນຳສະເໜີຈາກກອງປະຊຸມຄົ້ນຄວ້າຂັ້ນລະດັບ ວິຊາການຂອງບັນດາປະເທດກ່ຽວຂ້ອງ ແລະຄົ້ນຄວ້າພິຈາລະນາ ຮັບຮອງເອົາແຜນປະຈຳປີ ກ່ຽວກັບການຕ້ານອາຊະຍາກຳຂ້າມຊາດ ລວມທັງແຜນການຮ່ວມມືກັບບັນດາປະເທດຄູ່ເຈລະຈາຕ່າງໆ;
ໃນກອງປະຊຸມຄັ້ງນີ້ ຈະໄດ້ມີການປຶກສາຫາລືກັນໃນ 10 ຂົງເຂດ ປະເພດອາຊະຍາກຳຄື:
- ວຽກງານ ຕ້ານກໍ່ການຮ້າຍ
- ວຽກງານ ຕ້ານການຄ້າຂາຍຢາເສບຕິດ
- ວຽກງານ ຕ້ານການຄ້າມະນຸດ
- ວຽກງານ ຕ້ານການລັກລອບຄ້າອາວຸດຜິດກົດໝາຍ
- ວຽກງານ ຕ້ານອາຊະຍາກຳດ້ານເສດຖະກິດ
- ວຽກງານ ຕ້ານອາຊະຍາກຳທາງຄອມພີວເຕີ
- ວຽກງານ ຕ້ານອາຊະຍາກຳທາງທະເລ
- ວຽກງານ ຕ້ານການຟອກເງີນ
- ວຽກງານ ຕ້ານການຄ້າຂາຍສັດປ່າ ແລະ ໄມ້ທີ່ຜິດກົດໝາຍ
- ວຽກງານ ຕ້ານການລັກລອບເຂົ້າເມືອງທີ່ຜິດກົດໝາຍ
ດ້ານຄວາມພ້ອມໃນການກະກຽມເປັນເຈົ້າພາບ:
- ໄດ້ສຳເລັດການກະກຽມ ຂໍອານຸມັດຈາກຂະແໜງການທີ່ກ່ຽວຂ້ອງ ແລະ ລັດຖະບານ
- ໄດ້ແຕ່ງຕັ້ງຄະນະຮັບຜິດຊອບລວມ ແລະ 06 ອະນຸກຳມະການຄືໃນການກະກຽມຄື:
- ອະນຸກຳມະການ ດ້ານເນື້ອໃນແລະກອງເລຂານຸການ
- ອະນຸກຳມະການ ພິທີການ-ສະຖານທີ່, ປະສານງານ ແລະ ພາຫະນະ
- ອະນຸກຳມະການ ດ້ານເສດຖະກິດ
- ອະນຸກຳມະການ ປ້ອງກັນ
- ອະນຸກຳມະການ ສິນລະປະ ແລະ ສື່ສານມວນຊົນ
- ອະນຸກຳມະການ ດ້ານສາທາລະນະສຸກ
ຕະຫຼອດໄລຍະການກະກຽມຜ່ານ ພວກເຮົາມີຂໍ້ສະດວກ ແລະ ຂໍ້ຫຍຸ້ງຍາກດັ່ງນີ້:
- ມີການຊີ້ນຳຈາກຂັ້ນເທີງເປັນປົກກະຕິ, ເປັນຕົ້ນແມ່ນການນຳກະຊວງ ປກສ ແລະ ບັນດາກະຊວງທີ່ກ່ຍວຂ້ອງ.
- ໄດ້ຮັບການຮ່ວມມື ຈາກບັນດາປະເທດສະມາຊິກອາຊຽນ, ກອງເລຂາອາຊຽນ
- ໄດ້ຮັບການຮ່ວມືເປັນຢ່າງດີ ຈາກກົມກອງຂະແໜງການວິຊາສະເພາະທີ່ກ່ຽວຂ້ອງ ເປັນຕົ້ນແມ່ນ ກະຊວງການຕ່າງປະເທດ, ກະຊວງການເງີນ, ຫ້ອງວ່າການສຳນັກງານນາຍຍົກລັດຖະມົນຕີ ແລະ ອື່ນໆ
- ມີພະນັກງານ ແລະ ອຸປະກອນຮັບໃຊ້ທີ່ພຽງພໍ.
- ມີຄວາມຫຍຸ້ງຍາກ ດ້ານການປະສານງານ ກັບຕ່າງປະເທດ ທີ່ຈະມາເຂົ້າຮ່ວມໃນກອງປະຊຸມຄັ້ງນີ້ ຍ້ອນມີຫຼາຍຂັ້ນຕອນໃນການປະສານງານ ແລະ ມີຫຼາຍພາກສ່ວນຫຼາຍປະເທດສະເໜີເຂົ້າມາຮ່ວມ.
- ມີຄວາມຫຍຸ້ງຍາກໃນການກະກຽມເອກະສານ, ເພາະໄດ້ຜ່ານທັງພາຍໃນ ແລະ ເກັບກຳຂໍ້ມູນຈາກບັນດາປະເທດສະມາຊິກອາຊຽນ ເພື່ອປະກອບເຂົ້າໃນທີ່ປະຊຸມ ເພື່ອຄວາມເປັນເອກະພາບຂັ້ນຕົ້ນ ກ່ອນຈະຮອດວາລະໄຂກອງປະຊຸມເປັນທາງການ.
ສັງລວມແລ້ວທາຮອດປັດຈຸບັນ ການກະກຽມກອງປະຊຸມ ເຈົ້າໜ້າທີ່ອາວຸໂສອາຊຽນ ວ່າດ້ວຍການຕ້ານອາຊະຍາກຳຊ້າມຊາດ ແລະ ກອງປະຊຸມອື່ນໆທີ່ກ່ຽວຂ້ອງ ຊຶ່ງຈະໄດ້ຈັດຂື້ນໃນລະຫວ່າງວັນທີ 22-27 ພຶດສະພາ 2017 ທີ່ນະຄອນຫຼວງວຽງຈັນນີ້ ຜ່ານການດຳເນີນງານໄປຕາມຂັ້ນຕອນ ແລະ ຜົນຂອງກອງປະຊຸມກວດກາວຽກງານໃນຄັ້ງຫຼ້າສຸດ ວັນທີ 05 ພຶດສະພາ 2017 ເຫັນວ່າ ປະຈຸບັນນີ້ພວກເຮົາຍັງພຽງຈະໄດ້ສືບຕໍ່ກະກຽມເພີ່ມຕື່ມບາງບັນຫາເລັກນ້ອຍເທົ່ານັ້ນ ແລະ ຢືນຢັນວ່າພວກເຮົາມີຄວາມພ້ອມແລ້ວທຸກໆດ້ານ ໃນການເປັນເຈົ້າພາບຈັດກອງປະຊຸມໃນຄັ້ງນີ້ ແລະ ຈະສືບຕໍ່ກະກຽມໃຫ້ດີທີ່ສຸດ ເພື່ອເຮັດໃຫ້ສຳເລັດໜ້າທີ່ຕາມການມອບໝາຍຂອງຂັ້ນເທີງ ແລະ ບັນດາປະເທດອາຊຽນ ທີ່ໄດ້ໄວ້ວາງໃຈມອບໝາຍໃຫ້ ສປປ ລາວ ເປັນເຈົ້າພາບໃນການຈັດກອງປະຊຸມໃນຄັ້ງນີ້.
ນະໂອກາດນີ້ ໃນນາມຕາງໜ້າຄະນະຮັບຜິດຊອບ ຈິ່ງຂໍຮຽກຮ້ອງມາຍັງພະນັກງານ-ນັກຮົບ ທຸກພາກສ່ວນທີ່ກ່ຽວຂ້ອງ, ຕະຫຼອດປະຊາຊົນຊາວນະຄອນຫຼວງວຽງຈັນ ຈົ່ງສືບຕໍ່ເຂົ້າຮ່ວມເປັນເຈົ້າພາບທີ່ດີນຳກັນ ເພື່ຶອພາລະກິດ ລວມຂອງປະເທດເຈົ້າພາບ, ໃຫ້ໄດ້ຕາມຈຸດປະສົງຄາດໝາຍທຸກປະການ.
by somchan
ເລື່ອງ: ເຕືອນສະຕິກ່ຽວກັບ ຄວາມສ່ຽງຂອງການກໍ່ອາຊະຍາກຳທາງດ້ານ ບັດ ATM ປອມ, ຖອນເອົາເງີນຢູ່ຕູ້ ATM ຂອງທະນາຄານຕ່າງໆ ຢູ່ ສປປ ລາວ. (more…)
by somchan
ເມື່ອບໍ່ດົນມານີ້ມີກຸ່ມຄົນບໍ່ດີຈຳນວນໜຶ່ງໄດ້ປອມແປງ ແລະລັກລອບຈຳໜ່າຍນ້ຳດື່ມກາຫົວເສືອໃນຂອບເຂດ ບ້ານໂນນຫວາຍເມືອງໄຊເຊດຖານະຄອນຫຼວງວຽງຈັນ ເຊິ່ງໃນວັນທີ 24 ກໍລະກົດ2015 ເຈົ້າໜ້າທີ່ຕຳຫຼວດ ແລະ ອຳນາດການປົກຄອງໄດ້ເຂົ້າລະງັບ ແລະແກ້ໄຂ. ໃນວັນທີ 29 ກໍລະກົດນີ້ທາງບໍລິສັດທີ່ຜະລິດນ້ຳດື່ມ ຫົວເສືອຈື່ງໄດ້ຊີ້ແຈງການປອມແປງບອກລັກສະນະຂອງ ນ້ຳດື່ມຫົວເສືອແທ້ ແລະ ນ້ຳດື່ມຫົວເສືອປອມລາຍລະອຽດ ທ່ານ ສູນທອນສີລິສັກຮອງຜູ້ອຳນວຍການບໍລິສັດເບຍ ການໄດ້ໃຫ້ຮູ້ວ່າ: (more…)